

ประกาศองค์การบริหารส่วนตำบลยะรัง

เรื่อง ให้เจ้าของป้ายยื่นแบบแสดงรายการภาษีป้ายเพื่อเสียภาษีป้าย

ประจำปี 2559 ต่อพนักงานเจ้าหน้าที่

..................................................................


โดยที่พระราชบัญญัติภาษีป้าย พ.ศ.2510 มาตรา12 และมาตรา 15 กำหนดให้เจ้าของ

ป้าย ผู้มีหน้าที่ต้องเสียภาษีป้าย ยื่นแบบแสดงรายการภาษีป้ายเพื่อเสียภาษีป้ายต่อพนักงานเจ้าหน้าที่

ฉะนั้น จึงประกาศให้เจ้าของป้าย ซึ่งตั้งอยู่ในเขตองค์การบริหารส่วนตำบลยะรัง ตำบลยะ

รัง อำเภอยะรัง จังหวัดปัตตานี ยื่นแบบแสดงรายการภาษีป้ายเพื่อเสียภาษีป้าย (ภ.ป.1) ประจำปี พ.ศ. 2559 ต่อพนักงานเจ้าหน้าที่ ณ สำนักงานองค์การบริหารส่วนตำบลยะรัง ตำบลยะรัง อำเภอยะรัง จังหวัดปัตตานี นับตั้งแต่วันที่ 4 มกราคม 2559 ถึงวันที่ 30 เมษายน 2559 แบบแสดงรายการภาษีป้ายเพื่อเสียภาษีป้าย (ภ.ป.1) ขอรับได้ที่ ณ สำนักงานองค์การบริหารส่วนตำบลยะรัง ตำบลยะรัง อำเภอยะรัง จังหวัดปัตตานี

ถ้าไม่ยื่นแบบแสดงรายการภาษีป้ายภายในกำหนด หรือยื่นแบบแสดงรายการภาษีป้ายโดยไม่ถูกต้อง ทำให้จำนวนเงินที่จะต้องเสียภาษีป้ายลดน้อยลง จะต้องเสียเงินเพิ่มตามมาตรา 25(1) และ (2) แห่งพระราชบัญญัติภาษีป้าย พ.ศ.2510

ประกาศ ณ วันที่ 24 ธันวาคม 2559

(นายซูลกีฟลี เฮ็งปิยา)

นายกองค์การบริหารส่วนตำบลยะรัง

มาตรา 25 ให้ผู้มีหน้าที่เสียภาษีป้ายเสียเงินเพิ่ม นอกจากเงินที่ต้องเสียภาษีป้ายในกรณีและอัตราดังต่อไปนี้

(1) ไม่ยื่นแบบแสดงรายการภาษีป้ายภายในเวลาที่กำหนด ให้เสียเงินเพิ่มร้อยละสิบของจำนวนเงินที่ต้องเสียภาษีป้าย เว้นแต่กรณีที่เจ้าของป้ายได้ยื่นแบบแสดงรายการภาษีป้าย ก่อนที่พนักงานเจ้าหน้าที่จะได้แจ้งให้ทราบถึงการละเว้นนั้น ให้เสียเงินเพิ่มร้อยละห้าของจำนวนเงินที่ต้องเสียภาษีป้าย

(2 )ยื่นแบบแสดงรายการภาษีป้ายโดยไม่ถูกต้อง ทำให้จำนวนเงินที่จะต้องเสียภาษีป้ายลดน้อยลงให้เสียเงินเพิ่มร้อยละสิบของภาษีป้ายที่ประเมินเพิ่มเติม เว้นแต่กรณีที่เจ้าของป้ายได้มาขอแก้ไขแบบแสดงรายการภาษีป้ายให้ถูกต้อง ก่อนที่พนักงานเจ้าหน้าที่แจ้งการประเมิน